cyanic-selkie/wikianc huggingface dataset:
Raħal Ġdid
Wara l-ewwel Gwerra Dinjija, il-popolazzjoni f'Raħal Ġdid bdiet tiżdied u tinfirex malajr, Minn 7,300 ruħ fl-1930 splodiet għal 15,000 fl-1948. Il-bidu proprju ta' Raħal Ġdid, jew Casal Paola, kif kien magħruf fl-antik, beda fiż-żmien meta l-Ordni ta' San Ġwann kien jaħkem Malta. Paola tinsab madwar 5 kilometri 'l bogħod mill-Belt Valletta.
Lokalitajiet viċin ta’ din il-lokalità huma l-Marsa, Ħal Tarxien, Ħal Luqa, il-Fgura u Santa Luċia. Bħala lokalità, hi maqsuma f'żewġ parroċċi. L-akbar waħda u l-aktar antika hi l-parroċċa ta' Kristu Re. L-oħra hi l-parroċċa tal-Madonna ta' Lourdes. Malli l-Kappillan Dun Frangisk Xuereb sar kappillan tal-parroċċa ta' Raħal Ġdid, kellu l-ħsieb li jibni kappella qrib in-niċċa tal-Madonna ta` Lourdes li tinsab ftit 'l isfel mill-ħabs ta` Kordin.
Skont irħama li hemm taħt din l-istatwa, jidher ċar li d-devozzjoni min-nies ta` dan ir-raħal lejn il-Madonna ta` Lourdes kienet ilha tħeġġeġ fi qlub in-nies. F`din l-iskrizzjoni nsibu li fis-sena 1875 Mons. Conte Carmelo Scicluna, li f`dak iż-żmien kien isqof ta` dawn il-gżejjer, kien ta indulġenzi lil min jgħid tliet Ave Marijiet quddiem din ix-xbieha. Meta pajjiżna kien iservi ta` stazzjon tal-faħam għall-flotot u l-vapuri li kienu jbaħħru fil-Mediterran, id-devozzjoni lejn din in-niċċa kienet kompliet tinxtered. Ħafna ħaddiema li kienu jgħaddu minn quddiemha, wara li jkunu spiċċaw mix-xogħol, kienu jtuha tislima u jitfgħu xi ħaga għall-mixegħla u l-kura ta` din ix-xbieha għażiża. Din il-qima kompla jsaħħaħha Mons. Mikiel Gonzi li, fi żmien il-veskovat tiegħu reġa` ġedded l-indulġenzi mogħtija b`digriet nhar il-15 ta` Settembru 1951.
Niċeċ u statwi fit-toroq ta' Raħal Ġdid
Fit-toroq tal-ibliet u l-irħula Maltin, l-aktar dawk qodma, insibu għadd kbir ta’ niċeċ u statwi li l-parti l-kbira tagħhom twaqqfu b’sens ta’ qima u devozzjoni. Mhux l-istess jista’ jingħad għal Raħal Ġdid, li l-bidu tiegħu ma jeħodniex daqstant ’il bogħod. Iżda minkejja dan in-nuqqas fin-numru, isebbħu l-lokal tagħna nsibu ’l fuq minn għoxrin u saħansitra waħda minnhom, dik ta’ San Karlu Borromeo, hi unika għax fl-ebda post ieħor f’Malta jew f’Għawdex ma ssib oħra bħalha ddedikata lil dan il-qaddis.
Meta nsemmu n-niċeċ u statwi, żgur li f’moħħ bosta Pawlisti tfeġġ dik dedikata lill-Madonna ta’ Lourdes fit-telgħa ta’ Raħal Gdid - Triq il- Belt Valletta, kantuniera ma’ Triq il-Ġdida. Niċċa li d-devozzjoni kbira lejha ma juruhiex biss in-nies ta’ dawn l-inħawi iżda wkoll l-eluf ta’ Maltin li ta’ kuljum jgħaddu minn quddiemha fil-karozzi tal-linja. U bix-xieraq, għax din hi l-eqdem fost dawk ix-xbihat li nsibu fostna. Skont kitba li nsibu taħtha dwar għoti ta’ indulġenzi mill-Isqof Carmelo Scicluna, fl-1875 ġa kienet tinsab f’dan il-post.
Nicolas Flamel
Nicolas Flamel (pronunzja bil-Franċiż : [nikɔla flamɛl]; twieled għall-ħabta tal-1330 – miet fit-22 ta' Marzu 1418) kien skriba u bejjiegħ Franċiż tal-manuskritti. Wara mewtu, Flamel żviluppa reputazzjoni bħala alkimista li jingħad li ħoloq u skopra l-ħaġra tal-filosfu u b'hekk kiseb l-immortalità. Dawn ir-rakkonti leġġendarji tfaċċaw għall-ewwel darba fis-seklu 17.
Skont it-testi attribwiti lil Flamel kważi 200 sena wara mewtu, huwa kien tgħallem is-sigriet tal-alkimija minn converso Lhudi fi triqtu lejn Santiago de Compostela. Minn dak iż-żmien 'l hawn issemma spiss bħala alkimista leġġendarju f'diversi xogħlijiet ta' fizzjoni.
Raħal Ġdid
Niċeċ u statwi fit-toroq ta' Raħal Ġdid
Bħalma nsibu fi bliet u rħula oħra fil-gżejjer Maltin, f'Raħal Ġdid insibu wkoll xi qaddis jew qaddisa li għandhom aktar minn niċċa jew statwa waħda dedikati għalih jew għaliha. Hawnhekk San Ġużepp jidħer li hu l-aktar qaddis popolari għax imxerrda fil-lokal tagħna nsibu ħamsa li twaqqfu f’gieħu. Dawn jinsabu fi Triq Ninu Cremona / Triq il-Ġdida, Triq l-Arkata / Triq Sant’Ubaldeska, Triq il-Foss, Triq Sammat u Triq San Ġużepp / Triq il-Karmnu. Il-Madonna ta’ Lourdes u l-Qalb ta’ Ġesù wkoll għandhom aktar minn niċċa jew statwa waħda ddedikata lilhom.
Minbarra dik li semmejna fit-telgħa ta' Raħal Ġdid, insibu oħra fi Triq Għajn Dwieli filwaqt li dawk li twaqqfu b’qima lill-Qalb ta’ Ġesù jinsabu fi Triq Ħaż-Żabbar u Triq ir-Reġina / Triq Sant’Ubaldeska. Ma rridux ninsew li mat-twaqqif tal-parroċċa fl-1910, il-knisja ta’ Sant’Ubaldeska ġiet iddedikata lill-Qalb ta’ Ġesù. Anke San Pietru sab aktar devoti hawnhekk f’żewġt inħawi fejn insibu xbihat tiegħu: fi Triq Sammat u f'Misraħ Antoine de Paule.
Nicolas Flamel
Ħajja
daqsminuri|Il-lapida ta' Flamel. Flamel għex f'Pariġi fis-sekli 14 u 15, u ħajtu hija waħda mill-iżjed iddokumentati tajjeb fl-istorja tal-alkimija Medjevali. Huwa kellu żewġ ħwienet fejn kien jikkopja l-manuskritti. Iżżewweġ lil Perenelle fl-1368. Martu ġabet magħha l-ġid taż-żewġ irġiel li kellha qablu. Il-koppja Kattolika Franċiża kellha diversi proprjetajiet u kkontribwiet b'mod finanzjarju għall-knejjes, u xi kultant ikkummissjonat l-iskulturi. Iktar 'il quddiem f'ħajjithom, saru magħrufa għall-ġid u għall-filantropija tagħhom.
Raħal Ġdid
Niċeċ u statwi fit-toroq ta' Raħal Ġdid
Imxerrda fit-toroq tagħna nsibu wkoll numru mħux ħażin ta’ statwi u niċeċ iddedikati lill-Madonna taħt titlu jew ieħor. Dik tal-Madonna tal-Grazzja tinsab fi Triq Sant’Ubaldeska / Triq Ninu Cremona; Madonna tal-Karmnu (Triq Ħaż-Żabbar); Marija Assunta (Triq Sammat); Marija Bambina (Triq il-Karmnu); Marija Immakulata (Triq Santa Monika / Triq it-Tarzna u oħra fi Triq l-Arkata).
Minbarra dawn l-istatwi u n-niċeċ, hemm ukoll dik ta’ Sant’Antnin ta’ Padova fi Triq Bormla / Sqaq Sant’Antnin. Oħrajn huma ddedikati lil San Franġisk t’Assisi (Triq l-Arkata); San Pawl (Triq Sammat); Santa Rita ta’ Cascia (It-Telgħa ta' Raħal Ġdid) u San Vinċenz Ferrari, li tinsab fi Triq Sammat / Triq it-Tarzna.
Ħoloq Esterni
Sit tal-paroċċa tar-Raħal Ġdid
Nicolas Flamel
Ħajja
Flamel għex għal iktar minn 70 sena, u fl-1410 ddisinja l-lapida tal-qabar tiegħu stess, li ġiet imnaqqxa bix-xbihat ta' Kristu, San Pietru u San Pawl. Il-lapida hija ppreservata fil-Musée de Cluny f'Pariġi. Minn xi dokumenti nafu li Flamel miet fl-1418. Huwa ndifen f'Pariġi fl-aħħar tan-navata tal-eks Knisja ta' Saint-Jacques-de-la-Boucherie. It-testment tiegħu, datat fit-22 ta' Novembru 1416, jindika li kien ġeneruż iżda li ma kellux il-ġid straordinarju tal-leġġenda tal-alkimija. Ma hemm l-ebda indikazzjoni reali li Flamel kien tassew involut fl-alkimija, fil-qasam tal-ispiżerija jew fil-mediċina."Flamel kien persuna reali, u jaf iddiletta fl-alkimija, iżda r-reputazzjoni tiegħu bħala awtur u persuna immortali trid tiġi aċċettata bħala invenzjoni tas-seklu 17."
Dar f'Pariġi
Waħda mid-djar ta' Flamel għadha teżisti f'Pariġi, bl-indirizz 51 rue de Montmorency. Din hija l-eqdem dar tal-ġebel fil-belt. Hemm kitba antika mal-ħajt li tiddikjara "Aħna, irġiel u nisa ordinarji li ngħixu biswit din id-dar, mibnija fl-1407, ġejna mitluba biex kuljum ngħidu l-"Missierna" u "Ave Marija" sabiex nitolbu lill-Alla jkun ħanin u jaħfer lill-foqra u lill-midinbin mejtin". Mill-2008, il-pjan terran jospita ristorant. Triq f'Pariġi qrib il-Mużew tal-Louvre, rue Nicolas Flamel, issemmiet għalih; tmiss ma' rue Pernelle, imsemmija għal martu.
Reputazzjoni wara mewtu bħala alkimista
daqsminuri|Flamel kif irrappreżentat fl-1402 fuq il-portal tal-eks Knisja ta' Sainte-Geneviève des Ardens (minn Étienne François Villain, 1761) Xi rakkonti leġġendarji tal-ħajja ta' Flamel huma bbażati fuq xogħlijiet tas-seklu 17, primarjament Livre des figures hiéroglyphiques. Il-qofol tar-reputazzjoni tiegħu hi li kellu suċċess f'żewġ għanijiet tal-alkimija: li għamel il-ħaġra tal-filosfu, li tbiddel il-metalli bażi f'deheb, u li hu u martu Perenelle, kisbu l-immortalità permezz tal-"Eliżir tal-Ħajja".
Ktieb dwar l-alkimija, ippubblikat f'Pariġi fl-1612 bħala Livre des figures hiéroglyphiques u f'Londra fl-1624 bħala Exposition of the Hieroglyphical Figures ġie attribwit lil Flamel. Dan huwa kollezzjoni ta' disinni li jingħad li ġew ikkummissjonati minn Flamel għal timpanu fiċ-Ċimiterju tal-Innoċenti (bil-Franċiż: Cimetière des Innocents) f'Pariġi, li laħqu għebu meta x-xogħol ġie ppubblikat. Fl-introduzzjoni tal-pubblikatur tiġi deskritta t-tfittxija ta' Flamel għall-ħaġra tal-filosfu. Skont dik l-introduzzjoni, l-għan ta' ħajjet Flamel kien li jifhem it-test ta' ktieb misterjuż ta' 21 paġna li kien xtara fl-1357 għal żewġ fjorini. L-introduzzjoni ssostni li għall-ħabta tal-1378, huwa vvjaġġa lejn Spanja għal assistenza bit-traduzzjoni. Fi triqtu lura, huwa rrapporta li ltaqa' ma' għaref, li identifika l-ktieb ta' Flamel bħala kopja tal-oriġinal tal-Ktieb ta' Abramelin is-Saħħar. B'dan l-għarfien, matul is-snin ta' wara, Flamel u martu allegatament iddeċifraw biżżejjed mill-ktieb biex jirnexxilhom jirreplikaw ir-riċetta tiegħu għall-ħaġra tal-filosfu, u pproduċewha l-ewwel tal-fidda fl-1382 u mbagħad tad-deheb. Barra minn hekk, Flamel jingħad li studja xi testi bl-Ebrajk.
Il-validità ta' din il-ġrajja ġiet iddubitata għall-ewwel darba fl-1761 minn Etienne Villain. Huwa sostna li s-sors tal-leġġenda ta' Flamel kien P. Arnauld de la Chevalerie, il-pubblikatur tal-Wirja tal-Figuri Ġeroglifiċi, li kiteb il-ktieb bil-psewdonimu Eiranaeus Orandus. Kittieba oħra ddifendew il-ġrajja leġġendarja tal-ħajja ta' Flamel, li ġiet imħawra bi stejjer ta' avvistamenti fis-sekli 17 u 18 u b'xogħlijiet ta' fizzjoni.
Flamel kien kiseb status leġġendarju fil-qasam tal-alkimija sa nofs is-seklu 17, b'referenzi fil-ġurnali ta' Isaac Newton għall-"Caduceus, id-Draguni ta' Flammel". L-interess fi Flamel reġa' tqajjem fis-seklu 19: Victor Hugo semmieh f'Il-Ħotbi ta' Notre Dame, Erik Satie kien affaxxinat b'Flamel, u Albert Pike jirreferi għal Nicholas Flamel fil-ktieb tiegħu Morali u Dogmi tar-Rit Skoċċiż tal-Mażunerija. Ir-reputazzjoni ta' Flamel bħala alkimista kompliet tissaħħaħ iktar fl-aħħar tas-seklu 20 meta ġie deskritt bħala l-ħallieq tas-sustanza alkimika fir-rumanz famuż ħafna Harry Potter u l-Ħaġra tal-Filosfu u l-film bl-istess isem. Huwa jissemma wkoll fil-film relatat tal-2018 Fantastic Beasts: The Crimes of Grindelwald, fejn il-persunaġġ tiegħu jinħadem minn Brontis Jodorowsky. daqsminuri|Il-qoxra tal-ewwel edizzjoni tal-Ktieb tal-figuri ġeroglifiċi, li ma ġiex ippubblikat qabel l-1612.
Storja tal-Lhud f'Malta
L-istorja tal-Lhud f'Malta' mifruxa fuq żewġ millenji. Komunità Lhudija hija attestata fuq il-gżejjer mis-seklu 4-5. Il-Lhud rnexxew f’Malta taħt il-ħakma Għarbija u Normanna. Ġew mkeċċija fl-1492, u komunità setgħet terġa' tistabbilixxi ruħha biss wara l-1798 taħt il-ħakma Brittanika. Fis-seklu 19 u 20, il-komunità Lhudija f’Malta laqgħet refuġjati mill-Italja u l-Ewropa Ċentrali, ħarbet mill-ħakma Nażista. Illum, komunità żgħira għadha stabbilita sew fuq il-gżejjer.
Oqbra Rjali tad-Dinastija Joseon
daqsminuri|255x255px|Il-Qabar Yeongneung tar-Re Sejong. L-Oqbra Rjali tad-Dinastija Joseon huma 40 qabar ta' membri tal-familja Yi, li rrenjat fil-Korea (fid-dinastija magħrufa bħala Joseon, u iktar 'il quddiem bħala l-Imperu Korean) bejn l-1392-1910. Dawn l-oqbra huma mifruxa f'18-il post differenti fil-Peniżola Koreana. Dawn inbnew biex jagħtu ġieħ u rispett lill-antenati u l-kisbiet tagħhom, filwaqt li jasserixxu l-awtorità rjali tagħhom. L-oqbra ġew irreġistrati bħala Sit ta' Wirt Dinji tal-UNESCO fl-2009. Żewġ oqbra rjali oħra tad-dinastija Joseon, li jinsabu f'Kaesong, il-Korea ta' Fuq, ġew proposti iżda ma ġewx inklużi fil-lista.
Struttura tal-oqbra
L-oqbra rjali jistgħu jinqasmu f'tliet sezzjonijiet prinċipali:
Iż-żona madwar Jeongjagak
Din hija l-punt ta' lqugħ bejn il-mejtin u l-ħajjin. Iż-żona madwar id-daħla ta' Hongsalmun hija l-ispazju għall-ħajjin.
Iż-żona eżatt wara d-daħla
Din hija l-ispazju bejn l-aspett dinji u l-aspett sagru. Din hija ż-żona fejn l-ispirti tar-rejiet u tal-irġejjen jiltaqgħu ma' dawk li jqimuhom fid-dinja. Din iż-żona tinkludi wkoll is-santwarju ta' Jeongjagak, is-Subokbang, u l-binjiet ta' Suragan.
L-art sagra tal-oqbra bl-għamla ta' tumbati
Din iż-żona tinkludi wkoll il-ħajt u xi strutturi oħra tal-ġebel.
Strutturi oħra
daqsminuri|L-istruttura tal-qabar irjali Korean. L-istrutturi l-oħra jinkludu dawn li ġejjin:
Oqbra
L-oqbra huma kklassifikati f'żewġ tipi. Ir-rejiet u l-irġejjen u dawk kollha li wara mewthom ingħataw it-titlu ta' re jew reġina, ġew midfuna f'oqbra tat-tip neung. Il-prinċpijiet eredi u n-nisa tagħhom kienu jiġu midfuna f'oqbra tat-tip won.
Membri oħra tal-familja rjali kienu jiġu midfuna f'oqbra tat-tip myo.
L-oqbra rjali huma mifruxa f'18-il post differenti, u ħafna minnhom jinsabu saħansitra 40 kilometru minn Seoul. Pereżempju, Jangneung jinsab f'Yeongwol, il-Provinċja ta' Gangwon, filwaqt li Yeongneung jinsab f'Yeoju, il-Provinċja ta' Gyeonggi. L-oqbra kienu magħmula għal individwi kif ukoll għal gruppi tal-familja rjali. Hemm 40 qabar tat-tip neung u 13-il qabar tat-tip won, u b'hekk hemm total ta' 53 qabar irjali.
L-oqbra rjali tad-dinastija Joseon segwew il-linji gwida kif deskritti fit-testi Ċiniżi ta' Konfuċju, bħall-Ktieb tar-Riti (Li Ji) u r-Riti ta' Zhou (Zhou Li). Ġew meqjusa bosta fatturi biex tiġi deċiża l-pożizzjoni ta' qabar, bħad-distanza minn Hanseong (illum il-ġurnata Seoul), id-distanza b'rabta ma' oqbra rjali oħra, l-aċċessibbiltà tal-pożizzjoni, u t-tradizzjonijiet Koreani ta' pungsu (ġeomanzija). Il-kostruzzjoni tal-oqbra kienet tqis ukoll ir-ritwali funebri tradizzjonali tal-Korea u l-ambjent naturali.
Iktar 'l isfel jiġu deskritti iktar fid-dettall l-oqbra individwali jew ir-raggruppamenti ta' diversi oqbra. Hemm żewġ oqbra rjali oħra mid-dinastija Joseon f'Kaesong, il-Korea ta' Fuq, jiġifieri Jeneung (제릉) (il-qabar tar-Reġina Sinui, l-ewwel mara tar-Re Taejo) u Huneung (후릉) (l-oqbra tar-Re Jeongjong u tar-Reġina Jeongan).
Raggruppament ta' Dongguneung (동구릉)
37°37′11″N 127°07′53″E daqsminuri|Geonwolleung Dan ir-raggruppament huwa l-aqwa kampjun ta' raggruppament ta' oqbra mid-dinastija Joseon u jirrappreżenta l-evoluzzjoni tal-arkitettura tal-oqbra tul perjodu ta' ħames mitt sena. Seba' rejiet u għaxar irġejjen ġew midfuna f'disa' oqbra tat-tip neung. L-iżjed qabar notevoli f'dan ir-raggruppament huwa Geonwonneung (건원릉) għar-Re Taejo, il-fundatur tad-dinastija Joseon. L-oqbra l-oħra fir-raggruppament huma Gyeongneung (경릉) (għar-Re Heonjeong u ż-żewġ nisa tiegħu, ir-Reġina Hyohyeon u r-Reġina Hyojeong), Hyeneung (혜릉) (għar-Reġina Danui, l-ewwel mara tar-Re Gyeongjong), Hwineung (휘릉) (għar-Reġina Jangnyeol, it-tieni mara tar-Re Injo), Mongneung (목릉) (għar-Re Seonjo u ż-żewġ nisa tiegħu, ir-Reġina Uiin u r-Reġina Inmok), Sungneung (숭릉) (għar-Re Hyeonjong u għar-Reġina Myeongseong), Suneung (수릉) (għall-Prinċep Eredi Hyomyeong, li wara mewtu ġie onorat bħala r-Re Munjo, u għar-Reġina Sinjeong), Wonneung (원릉) (għar-Re Yeongjo u t-tieni mara tiegħu, ir-Reġina Jeongsun) u Myeongbinmyo (명빈묘) (għall-Konsorti Nobbli Rjali Myeong tal-klan ta' Kim ta' Andong, konkubina tar-Re Taejong). Ir-raggruppament jinsab fuq ix-xatt tal-Punent tan-Nixxiegħa ta' Wangsukcheon fil-belt ta' Guri, il-Provinċja ta' Gyeonggi.
Gwangneung (광릉)
37°45′08″N 127°10′38″E daqsminuri|Gwangneung Gwangneung huma par oqbra fil-belt ta' Namyangju, il-Provinċja ta' Gyeonggi. L-oqbra, irranġati f'għamla tal-ittra "V", fihom il-fdalijiet tar-Re Sejo u ta' martu, ir-Reġina Jeonghui. L-oqbra nbnew fl-1468 u fl-1483 rispettivament. Gwangneung huma importanti minħabba l-bidliet li seħħew fl-arkitettura tal-oqbra rjali li huma evidenti fil-kostruzzjoni ta' dawn l-oqbra. F'dawn l-oqbra ma ntużaw ħaġriet. Minflok ġebla fuq barra li tagħlaq il-qabar, intuża l-ossidu tal-kalċju. Differenza oħra mhux skont it-tradizzjoni kienet li l-aċċess reverenzjali ma ġiex mibni. Finalment, inbena biss santwarju wieħed b'għamla tal-ittra "T" għar-ritwali taż-żewġ tumbati funebri. Dan it-tibdil fl-arkitettura tal-oqbra sar skont l-aħħar xewqat tar-re u jirrifletti stil frugali ġdid li influwenza l-kostruzzjoni tal-oqbra rjali ta' wara.
Heoninneung (헌인릉)
Dan is-sit jinsab fin-Nofsinhar ta' Seoul, taħt ix-xaqliba tan-Nofsinhar tal-muntanja Daemosan. Heonneung huma par oqbra li fihom il-fdalijiet ta' Taejong tad-dinastija Joseon u tar-Reġina Wongyeong, filwaqt li Inneung hija tumbata waħda li tinsab mitejn metru lejn il-Punent u fiha l-fdalijiet tar-Re Sunjo u tar-Reġina Sunwon.
Hongyuneung (홍유릉)
Hongneung: 37°37′52″N 127°12′45″E
Yuneung: 37°37′50″N 127°12′33″E
Yeongwon: 37°37′46″N 127°12′56″E
L-istil taż-żewġ oqbra prinċipali jirrifletti t-tibdil politiku li esperjenzat il-Korea matul l-aħħar jiem tad-dinastija Joseon. Bid-dikjarazzjoni tal-Imperu Korean, l-istil tal-oqbra tal-aħħar żewġ mexxejja, l-Imperatur Gojong u l-Imperatur Sunjong, ġie ddisinjat biex jirrifletti l-istatus il-ġdid tagħhom. F' Hongneung hemm il-fdalijiet tal-Imperatur Gojong u tal-Imperatriċi Myeongseong. F'Yuneung hemm il-fdalijiet tal-Imperatur Sunjong u taż-żewġ nisa tiegħu, l-Imperatriċi Sunmyeong u l-Imperatriċi Sunjeong. Oqbra notevoli oħra jinkludu Yeongwon (영원), il-qabar ta' Yi Un, il-Prinċep Eredi Euimin u Yi Bang-ja, il-Prinċep Eredi Euimin. Dawn jinsabu fil-belt ta' Namyangju, kemm kemm fil-Lvant ta' Seoul.
Jangneung (Gimpo) (김포 장릉)
37°36′47″N 126°42′40″E
Hemm tliet postijiet b'oqbra rjali tad-dinastija Joseon li jissejħu Jangneung. Dan il-qabar doppju partikolari jinsab f'Gimpo, il-Provinċja ta' Gyeonggi, qrib il-fruntiera ma' Incheon. Fih il-fdalijiet tal-Prinċep Jeongwon (li wara mewtu ġie onorat bħala r-Re Wonjong) u tar-Reġina Inheon, il-ġenituri tar-Re Injo.
Jangneung (Paju) (파주 장릉)
37°46′25″N 126°42′29″E
Dan il-qabar jinsab f'Paju, il-Provinċja ta' Gyeonggi, fejn jiltaqgħu x-xmajjar Imjin u Han, u fejn l-Osservatorju ta' Osusan iħares lejn il-Korea ta' Fuq. Fih il-fdalijiet tar-Re Injo u tal-ewwel mara tiegħu, ir-Reġina Inyeol.
Jangneung (Yeongwol) (영월 장릉)
37°11′51″N 128°27′11″E
Dan il-qabar jinsab fil-kontea ta' Yeongwol, il-Provinċja ta' Gangwon, u huwa l-iżjed qabar 'il bogħod mill-belt kapitali. Fih il-fdalijiet tar-Re Danjong. daqsminuri|Geolleung
Jeongneung (정릉)
37°36′08″N 127°00′21″E
Ma għandux jiġi konfuż mal-Jeongneung iktar famuż fl-inħawi tal-muntanja Bukhansan. Dan il-qabar jinsab ukoll f'Seoul, iżda fit-Tramuntana tax-xmara Han. Fih il-fdalijiet tar-Reġina Sindeok, it-tieni mara tar-Re Taejo.
Onneung (온릉)
37°43′13″N 126°57′04″E
Onneung huwa qabar li jinsab f'Yangju, il-Provinċja ta' Gyeonggi, ftit lejn it-Tramuntana tal-Interkambju ta' Songchu tal-Ewwel Fergħa tal-Awtostrada tar-Reġjun tal-Belt Kapitali. Fih il-fdalijiet tar-Reġina Dangyeong, l-ewwel mara tar-Re Jungjong.
Raggruppament ta' Paju Samneung (파주 삼릉)
Gongneung: 37°44′45″N 126°49′48″E
Sunneung: 37°44′37″N 126°50′11″E
Yeongneung: 37°44′33″N 126°50′01″E
F'dan ir-raggruppament hemm Gongneung (공릉) (għar-Reġina Jangsun, l-ewwel mara tar-Re Yejong), Sunneung (술릉) (għar-Reġina Gonghye, l-ewwel mara tar-Re Seongjong u l-oħt iż-żgħira tar-Reġina Jangsun) u Yeongneung (영릉) (għall-Prinċep Eredi Hyojang, li wara mewtu ġie onorat bħala r-Re Jinjong, u għar-Reġina Hyosun). Jinsab fil-belt ta' Paju, il-Provinċja ta' Gyeonggi. Yeongneung ma għandux jiġi konfuż mal-qabar tar-Re Sejong f'Yeoju.
Saneung (사릉)
37°38′50″N 127°11′51″E
Dan il-qabar jinsab f'Namyangju, il-Provinċja ta' Gyeonggi, 1.6 km mill-Istazzjon ta' Geumgok. Fih il-fdalijiet tar-Reġina Jeongsun, il-mara tar-Re Danjong.
Seonjeongneung (선정릉)
Seonneung: 37°30′32″N 127°02′44″E
Jeongneung: 37°30′32″N 127°03′07″E
Jeongneung (ma għandux jiġi konfuż mal-qabar bl-istess isem li jinsab fix-xaqlibiet tan-Nofsinhar tal-muntanja Bukhansan, f'Seoul ukoll) huwa l-qabar tar-Re Jungjong u jinsab fin-Nofsinhar ta' Seoul, filwaqt li Seonneung fih il-fdalijiet tar-Re Seongjong u tat-tielet mara tiegħu, ir-Reġina Jeonghyeon. L-oqbra jinsab f'park, b'daħla li tinsab 340 metru mill-Istazzjon ta' Seolleung.
Raggruppament ta' Seooneung (서오릉)
Ingneung: 37°37′47″N 126°54′02″E
Daebinmyo: 37°37′49″N 126°53′32″E
Sugyeongwon: 37°37′38″N 126°54′02″E
Sunchangwon: 37°37′45″N 126°53′50″E
Dan ir-raggruppament jinsab f'Goyang, il-Provinċja ta' Gyeonggi, u jinkludi Changneung (창릉) (għar-Re Yejong u t-tieni mara tiegħu, ir-Reġina Ansun), Hongneung (홍릉) (għar-Reġina Jeongseong, l-ewwel mara tar-Re Yeongjo; ma għandux jiġi konfuż mal-qabar tal-Imperatriċi Myeongseong u tal-Imperatur Gojong f'Namyangju), Gyeongneung (경릉) (għall-Prinċep Eredi Uigyeong, li wara mewtu ġie onorat bħala r-Re Deokjong, u għar-Reġina Sohye, magħrufa aħjar bħala r-Reġina Insu), Ingneung (익릉) (għar-Reġina Ingyeong, l-ewwel mara tar-Re Sukjong) u Myeongneung (명릉) (par oqbra tar-Re Sukjong u tat-tieni mara tiegħu, ir-Reġina Inhyeon; u Danneung (단릉), il-qabar tat-tielet mara tar-Re Sukjong, ir-Reġina Inwon). Oqbra notevoli oħra jinkludu Daebinmyo (대빈묘) (għall-Konsorti Nobbli Rjali Hui tal-klan ta' Jang ta' Indong, konkubina tar-Re Sukjong u omm ir-Re Gyeongjong), Sugyeongwon (수경원) (għall-Konsorti Nobbli Rjali tal-klan ta' Yi ta' Jeonui, konkubina tar-Re Yeongjo u l-omm bijoloġika tal-Prinċep Eredi Sado) u Sunchangwon (순창원) (għall-Prinċep Eredi Sunhoe u għall-Prinċipessa Eredi Gonghoe).
Raggruppament ta' Seosamneung (서삼릉)
Huineung: 37°39′49″N 126°52′14″E
Hyoneung: 37°39′53″N 126°51′51″E
Yeneung: 37°39′56″N 126°52′07″E
Hyochangwon: 37°39′50″N 126°52′02″E
Taegangneung (태강릉)
Taeneung: 37°38′05″N 127°05′49″E
Gangneung: 37°38′24″N 127°06′19″E
Żewġ oqbra fil-Lvant ta' Seoul, xi kilometru 'l bogħod minn xulxin, huma Taeneung (태릉), li fih il-fdalijiet tar-Reġina Munjeong, u Gangneung (강릉), li fih il-fdalijiet ta' binha u ta' bintha tar-rispett, ir-Re Myeongjong u r-Reġina Insun.
Uineung (의릉)
37°36′13″N 127°03′25″E
Uineung huma par oqbra rranġati f'linja, li fihom il-fdalijiet tar-Re Gyeonjong u tat-tieni mara tiegħu, ir-Reġina Seonui. Dawn jinsabu f'Seokgwan-dong, id-Distrett ta' Seongbuk, Seoul.
Yeongneung (영릉)
daqsminuri|Yeongneung Yeongneung (ir-Re Hyojong): 37°18′50″N 127°36′32″E
Yeongneung (ir-Re Sejong): 37°18′29″N 127°36′11″E
Dawn l-oqbra bl-istess isem jinsabu fil-Punent tal-belt ta' Yeoju, il-Provinċja ta' Gyeonggi. Il-fdalijiet ta' Sejong il-Kbir u tal-mara tiegħu, ir-Reġina Soheon, jinsabu fi ħdan tumbata funebri, imdawra bi statwi u qrib għadira u santwarju ta' mafkar. Il-qabar tar-Re Hyojong jinsab f'linja mill-qabar ta' martu, ir-Reġina Inseon.
Yonggeonneung (융건릉)
Geonneung: 37°12′50″N 126°59′17″E
Yongneung: 37°12′42″N 126°59′38″E
Dawn l-oqbra jinsabu fi ħdan park f'Hwaseong, il-Provinċja ta' Gyeonggi: Yongneung (융릉), li fih il-fdalijiet tal-Prinċep Eredi Sado u l-mara tiegħu Hyegyeong (onorati wara mewthom bħala r-Re Jangjo u r-Reġina Heongyeong), u Geonneung (건릉), li fih il-fdalijiet tar-Re Jeongjo u tar-Reġina Hyoui.
Sit ta' Wirt Dinji
L-Oqbra Rjali tad-Dinastija Joseon ġew iddeżinjati bħala Sit ta' Wirt Dinji tal-UNESCO fl-2009.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Kamra tad-Deputati ta' Malta
Skont il-Kostituzzjoni ta' Malta il-Kamra tad-Deputati, flimkien mal-President tar-Repubblika, tikkostitwixxi il-Parlament, l-organu leġislattiv tal-Istat Malti.
Funzjonijiet
Skont is-Sezzjoni 65(1) tal-Kostituzzjoni il-Kamra, flimkien mal-President tar-Repubblika, tista' tagħmel "liġijiet għall-paċi, ordni u gvernar tajjeb ta' Malta b'mod konformi mar-rispett sħiħ għad-drittijiet tal-bniedem, il-prinċipji ġeneralment aċċettati tad-dritt internazzjonali u l-obbligi internazzjonali u reġjonali ta' Malta partikolarment assunti bit-trattat ta' adeżjoni mal-Unjoni Ewropea ffirmat f'Ateni fis-16 t'April, 2003".
Kompożizzjoni
Il-Kamra trid tkun magħmula minn għadd farradi ta' Deputati magħrufa bħala "Membri Parlamentari" elett minn għadd ta' Distretti fejn kull Distrett jeleġġi l-istess għadd ta' Deputati. Minbarra dawn, meta l-iSpeaker jiġi magħżul minn barra l-Kamra dan ukoll jitqies bħala membru tal-Kamra. Fl-X Leġislatura li bdiet fl-2003 l-għadd ta' Deputati kien ta' 65 eletti minn 13-il Distrett li naqsu b'wieħed meta l-iSpeaker, Anton Tabone, ġie appuntat mill-Grupp Parlamentari tal-Partit Nazzjonalista. Din kienet l-ewwel darba mill-Indipendenza 'l hawn li l-iSpeaker ġie maħtur minn fost il-membri tal-Kamra.
Albi
Albi (​[albi]; bl-Oċċitan: Albi [ˈalβi]) hija belt u muniċipalità fin-Nofsinhar ta' Franza. Hija l-prefettura tad-dipartiment ta' Tarn, fuq ix-xmara Tarn, 85 kilometru fil-Grigal ta' Toulouse. L-abitanti tagħha jissejħu Albiġensjani (bil-Franċiż: Albigeois, Albigeoise(s), bl-Oċċitan: albigés -esa(s)). Hija s-sede tal-Arċisqof ta' Albi. Il-belt episkopali, madwar il-Katidral ta' Santa Ċeċilja, tniżżlet fil-lista tas-Siti ta' Wirt Dinji tal-UNESCO fl-2010.
Storja
xellug|daqsminuri|339x339px|Veduta ta' Albi u x-xmara Tarn min-naħa tal-Katidral L-ewwel insedjament uman f'Albi kien fi Żmien il-Bronż (3000-600 Q.K.). Wara l-ħakma ta' Gaul mir-Rumani fil-51 Q.K., il-belt saret Civitas Albigensium, it-territorju tal-Albigeois, Albiga. L-iskavi arkeoloġiċi ma żvelawx traċċi ta' binjiet Rumani, u dan donnu jindika li Albi kienet insedjament Ruman mudest.
Fl-1040, Albi tkabbret permezz tal-kostruzzjoni tal-Pont Vieux (il-Pont Antik). Inbnew kwartieri ġodda, u dawn kienu jindikaw li kien hemm tkabbir urban konsiderevoli dak iż-żmien. Il-belt saret sinjura bis-saħħa tal-kummerċ u tal-iskambji kummerċjali, kif ukoll bis-saħħa tan-nollijiet imposti lill-vjaġġaturi talli kienu jużaw il-Pont Vieux.
Fl-1208, il-Papa u r-re Franċiż għaqdu l-forzi tagħhom sabiex jiġġieldu kontra l-Katari, li kienu żviluppaw il-verżjoni tagħhom ta' dualiżmu Kristjan axxetiku, u b'hekk dan tqies bħala ereżija perikoluża mill-Knisja Kattolika dominanti. Ir-repressjoni kienet severa, u bosta Katari ġew maħruqa ħajjin fir-reġjun kollu. Iż-żona tal-madwar, li sa dak iż-żmien kienet prattikament indipendenti, spiċċat f'kundizzjoni tant imwiegħra li sussegwentement ġiet annessa mill-Kuruna Franċiża.
Wara t-taqbida tal-Kruċjata ta' Albi kontra l-Katari, l-isqof Bernard de Castanet, fl-aħħar tas-seklu 13, temm ix-xogħlijiet fuq il-Palais de la Berbie, li kien Palazz tal-Isqfijiet bid-dehra ta' fortizza. Huwa ordna l-kostruzzjoni tal-Katidral ta' Santa Ċeċilja fl-1282. Il-belt gawda perjodu ta' prosperità kummerċjali, l-iktar minħabba l-kultivazzjoni tal-Isatis Tinctoria, pjanta kruċifera li tagħti żebgħa blu. Id-djar lussużi li nbnew matul ir-Rinaxximent jixhdu r-rikkezzi kbar li kienu qalgħu l-merkanti taż-żebgħa partikolari.
Albi kellha komunità Lhudija żgħira matul il-Medju Evu, sakemm ma nqerditx għalkollox fis-snin 20 tas-seklu 14 matul il-Kruċjata tar-Rgħajja. Wara dan l-avveniment, il-Lhud kienu jitħallew jittranżitaw mill-belt bi ħlas biss, u mingħajr ma jgħixu fiha. Fl-1967, xi 70 Lhudi jew Lhudija kienu jgħixu f'Albi, u l-biċċa l-kbira minnhom oriġinaw mit-Tramuntana tal-Afrika.
Albi kkonservat il-wirt arkitettoniku rikk tagħha li jinkorpora d-diversi perjodi brillanti tal-istorja tagħha. Sar xogħol ta' titjib u restawr konsiderevoli, biex il-kwartieri antiki jingħataw dehra isbaħ u ġdida bl-użu tal-brikks.
Attrazzjonijiet ewlenin
Fost il-binjiet tal-belt hemm il-Katidral ta' Santa Ċeċilja, kapulavur tal-istil Gotiku tan-Nofsinhar, li nbena bejn is-sekli 13 u 15. Huwa kkaratterizzat minn kuntrast qawwi bejn il-parti esterna difensiva u awstera tiegħu, u t-tiżjin mill-isbaħ fuq ġewwa. Il-katidral inbena bħala turija tal-fidi Kristjana wara t-taqbid tal-ereżija tal-Katari. Din l-istruttura tal-brikks ġganteska ġiet imżejna iktar tul is-sekli, pereżempju d-Daħla ta' Dominique de Florence, it-torri tal-kampnar għoli 78 metru, il-Baldakkin fuq id-daħla (1515-1540). Il-ħajt diviżorju mżejjen tal-Kurċifiss huwa xogħol tal-filugranu bil-ġebel bl-istil Gotiku. Huwa ddekorat b'grupp mill-isbaħ ta' statwi polikromatiċi mnaqqxin minn artisti mill-istudjos ta' Cluny, f'Bourgogne, u jinkludu iżjed minn 200 statwa li żammew il-kuluri oriġinali tagħhom. xellug|daqsminuri|289x289px|Veduta mill-ġnien tal-Palais de la Berbie Il-Palais de la Berbie, li qabel kien il-Palazz tal-Isqfijiet ta' Albi u issa jospita l-Mużew ta' Toulouse-Lautrec, huwa eqdem mill-Palais des Papes fil-Papat ta' Avignon, u huwa wieħed mill-eqdem u l-aqwa kastelli ppreservati fi Franza. Din il-fortizza imponenti tlestiet fl-aħħar tas-seklu 13. Isem il-palazz ġej mill-kelma bl-Oċċitan Bisbia, li tfisser Palazz tal-Isqfijiet.
Albi hija belt magħrufa għal-Lycée Lapérouse tagħha, skola sekondarja ta' 500 student li tinsab fi ħdan monasteru antik. Toffri diversi klassijiet avvanzati tal-letteratura. Barra minn hekk, hija waħda mill-ftit skejjel li għandha sezzjoni mużikali fuq skala kbira b'kmamar speċjali b'teknoloġija għolja apposta. L-esploratur tal-Paċifiku Jean-François de Galaup, il-Konti ta' Lapérouse, huwa kkommemorat f'mużew.
Fi ħdan mitħna antika f'41 rue Porta, iċ-Ċentru tal-Arti Le LAIT huwa laboratorju tar-riċerka ddedikat lill-arti kontemporanja. daqsminuri|Il-Wasla ta' La Goulue fil-Moulin Rouge ta' Toulouse-Lautrec (1892)
Toulouse-Lautrec
Il-Mużew ta' Toulouse-Lautrec jospita iktar minn 1,000 opra tal-arti, inkluż 31 poster famuż. Dawn l-opri tal-arti jiffurmaw l-ikbar kollezzjoni pubblika fid-dinja ddedikata lil Henri de Toulouse-Lautrec, li twieled f'Albi fl-1864.
Sit ta' Wirt Dinji
Il-Belt Episkopali ta' Albi ġiet iddeżinjata bħala Sit ta' Wirt Dinji tal-UNESCO fl-2010.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Trasport
Albi hija moqdija minn żewġ stazzjonijiet ferrovjarji fuq il-linja ferrovjarja minn Toulouse sa Rodez:
L-awtostrada A68 tikkollega l-belt ta' Albi ma' Toulouse (u Lyon permezz tal-awtostrada N 88 futura).
Ġemellaġġ
Albi hija ġemellata ma':
La Liga
La Liga jew Liga BBVA hija l-ogħla livell ta' futbol fi Spanja. Dan il-kampjonat huwa wieħed mill-aktar kampjonati kompetittivi. L-uniku timijiet li qatt ma ġew relegati kienu Barcelona, Real Madrid u Athletic Bilbao.
Klara Zamenhof
Bijografija
Twieldet fis-6 ta' Ottubru 1863 f'Kaunas, il-Litwanja, li dak iż-żmien kien jagħmel parti mill-Imperu Russu bħala Kovno. Kienet it-tifla l-kbira ta' Alexander Sender Silbernik u Golda Silbernik, negozjanti sinjuri Lhud minn Kovno.
Kontribuzzjonijiet għall-Esperanto
Wara l-mewt mhux mistennija tar-raġel fl-14 ta' April 1917, ħadet f'idejha l-promozzjoni tal-Esperanto. Kompliet l-iżvilupp tal-komunità, iffukat fuq il-lingwa u tat appoġġ lil bintha Lidia, li studjat bħala għalliema tal-Esperanto fl-Ewropa u fl-Amerka.
Ħajja Personali
Iżżewwġet lil Ludwik Lejzer Zamenhof fl-1887, u rabbiet 3 itfal: Adam, Lidia, u Zofia. It-tlieta li huma sfaw maqtula fl-Olokawst.
Mietet f'Varsavja fis-6 ta' Diċembru 1924, u tinsab midfuna fiċ-Ċimiterju tal-Lhud hemmhekk.
Antoine de Favray
Antoine de Favray (8 ta’ Settembru 1706, Bagnolet – 9 ta’ Frar 1798, Malta) kien pittur Franċiż magħruf għar-ritratti tiegħu ta’ personalitajiet mill-Imperu Ottoman, kif ukoll pitturi tal-Gran Mastri tal-Ordni Militari Sovran ta’ Malta.
Ħajja u karriera
Fl-1762, Antoine de Favray mar joqgħod Kostantinopli, fejn qatta’ disa’ snin. Pinġa bosta xeni tal-ħajja ta’ kuljum fit-Turkija taħt Louis XVI, kif ukoll nies tal-post u dinjitarji barranin. Notevoli fost dawn hemm ritratt tal-ambaxxatur Franċiż Charles Gravier, komte de Vergennes (1717-1787), li kien jgħix f'Kostantinopli bejn l-1754 u l-1768, u ritratt ta' mart Gravier, Annette Duvivier de Testa (1730-1798). Qabellkienet miżżewġa lil Testa, negozjant u membru ta’ familja prominenti Ġenoveża li stabbiliet ruħha f’Pera għal diversi sekli. Favray pinġa kemm lill-ambaxxatur kif ukoll lil martu bil-libsa rikka Torka.
Madonna ta' Coromoto
Il-Madonna ta' Coromoto (bl-Ispanjol: Nuestra Señora de Coromoto, magħrufa wkoll bħala Il-Verġni ta' Coromoto) hija immaġini li tingħata ġieħ mill-Kattoliċi li tirrafigura dehra tal-Verġni Marija. Fl-1950 ġiet dikjarata bħala l-patruna tal-Veneżwela.
Storja
thumb|200px|Ikona tal-Madonna ta' Coromoto thumb|200px|Statwa tal-Verġni ta' Coromoto fi [[Guanare]] Meta l-belt ta' Guanare (kapitali tal-istat ta' Portuguesa) twaqqfet fl-1591, it-tribù Indjan li kien jgħix dak ir-reġjun, il-Cospes, ħarab lejn il-ġungla tat-Tramuntana. Kien minn dakinhar li bdiet l-evanġelizzazzjoni ta' dawk l-artijiet. L-ewwel dehra tal-Verġni Marija kienet nhar it-8 ta' Settembru, 1652, fil-foresta fejn kienu ħarbu il-Cospes. Il-Madonna dehret lill-Cacique (il-kap tat-tribù) Coromoto u lil martu u qaltilhom bil-lingwa tagħhom: "Morru fid-dar tal-bojod u saqsuhom biex ixerrdu l-ilma fuqhom sabiex ikunu jistgħu jmorru s-sema". Sussegwentament, Marija saqsiet lilu u lit-tribù sabiex jirċievu l-magħmudija. It-tradizzjoni orali tgħid li Cacique Coromoto irrakonta lill-encomendero don Juan Sánchez dwar din il-viżjoni, fejn qallu biex jipprepara lilu u lit-tribù ħalli jitgħallmu l-katekiżmu u b'hekk ikunu jistgħu jitgħammdu fi żmien tmient ijiem.
Diversi indiġeni Cospes ikkonvertew u ġew mgħammda, imma mhux il-kap, minħabba li ħassu skomdu li taħt reliġjon ġdida ma kienx se jibqa' l-kap leġittimu tal-poplu tiegħu. Għalhekk ħarab fil-foresta, fejn hemmhekk il-Madonna reġgħet dehritlu. Coromotto, b'suppervja, prova jgħalli idejh sabiex jaqbadha, imma din sparixxiet. Din id-dehra ġiet konfermata minn sinjal mirakoluż magħmul minn fibra tal-injam, li ġew imfittixja u aktar tard instabu. Illum il-ġurnata, din ir-relikwa hi venerata fis-santwarju nazzjonali tal-Madonna ta' Coromotto.
Cacique Coromoto irrakonta l-istorja fuq kif ġie migdum minn serp velenuż u reġa' lura lejn Guanare imweġġa' u għoddu mejjet, u beda jistaqsi sabiex jiġi mgħammed, magħmudija li saret fir-reġjun ta Barinas. Hu sar Appostlu tal-Kristjaneżmu, u bl-isem Kristjan ta' Anġlu Kustodju u mfejjaq mill-velenu, Coromoto sejjaħ lill-ftit ribelli indiġeni Cospes sabiex jitgħammdu.
Kanonizzazzjoni
Fl-1950, il-Papa Piju XII iddikjaraha bħala l-patruna tal-Veneżwela. Il-Papa Ġwanni Pawlu II fiż-żjara tiegħu fis-santwarju Marjan ta' Guanare inkuruna l-istatwa, u l-Papa Benedittu XVI tella' s-Santwarju Nazzjonali tal-Madonna ta' Coromoto għall-grad ta' Bażilika Minuri.
Palazzo Malta
daqsminuri|alt=Palazzo Malta|Palazzo Malta Palazzo Malta, uffiċjalment magħruf bħala l- Palazz Maġistrali (bit-Taljan: Palazzo Magistrale), u magħruf ukoll bħala Palazzo di Malta jew Palazzo dell'Ordine di Malta, huwa l-aktar importanti miż-żewġ kwartieri ġenerali tal-Ordni Militari Sovran ta' Malta (l-oħra hija Villa Malta), ordni reliġjuża lajka Kattolika Ruman u suġġett sovran tal-liġi internazzjonali. Huwa jinsab f'68 Via dei Condotti, Ruma, l-Italja, ftit minuti mixi mill-Taraġ Spanjol, u ngħatat extraterritoralità mill-Gvern Taljan. Il-Palazz ilu proprjetà tal-Ordni ta’ Malta mill-1630.
Kuntest
Fit-12 ta' Ġunju 1798, il-forzi Franċiżi taħt Napuljun Bonaparte dehru fuq l-orizzont tal-gżira ta' Malta, meta Malta kienet il-bażi tal-Ordni ta' San Ġwann ta' Ġerusalemm, imsejħa wkoll l-Ordni ta' Malta. L-Ordni kien ingħata l-gżira minn Karlu V, Imperatur Imqaddes Ruman fl-1530. Napuljun ħalla l-gżira b'armata mdaqqsa u amministrazzjoni magħżula minnu. Wara r-rewwixta Maltija, l-Ingliż Lord Nelson ġie mitlub jieħu lil Malta fil-5 ta’ Settembru 1800. Malta saret kolonja Brittanika fit-30 ta' Marzu 1814 bit-Trattat ta' Pariġi. xellug|daqsminuri| Plakka fid-daħla B’hekk, l-Ordni ta’ Malta spiċċat mingħajr ebda territorju, u effettivament ġiet xolta. Iżda fl-1834 ġie restawrata taħt l-isem il-ġdid Ordni Sovrana Militari Ospitalieri ta’ San Ġwann ta ’ Ġerusalemm ta’ Rodi u ta’ Malta, jew sempliċiment Ordni Sovrana Militari ta’ Malta (SMOM). Twaqqfu kwartieri ġenerali ġodda f’Palazzo Malta. Fl-1869, Palazzo Malta, u l-kwartieri ġenerali l-oħra tal-Ordni, Villa Malta, ingħataw extraterritoralità. Illum huma rikonoxxuti minn 110 pajjiż bħala l-kwartieri ġenerali indipendenti ta’ entità sovrana, b’relazzjonijiet diplomatiċi reċiproċi stabbiliti.
Storja
Fl-1720, il-Gran Mastru António Manoel de Vilhena afda lil Carlo Gimach bir-restawr u d-dekorazzjoni addizzjonali tal-palazz. Din l-informazzjoni magħrufa mill-ittri skambjati bejn il-Granmastru u l-ambaxxatur għall-Ordni f'Ruma, Giambattista Spinola. Ir-rinnovazzjonijiet inkludew iż-żieda ta’ funtana grandjuża fil-bitħa. Il-bini baqa’ ambaxxata sakemm l-Ordni kollha mexxiet il-kwartieri ġenerali tagħha hemmhekk fl-1834.
Matthew Festing, li serva bħala Prinċep u Gran Mastru tal-Ordni Sovran Militari ta’ Malta, għex f'dan il-palazz mill-2008 sa r-riżenja tiegħu fl-2017, wara tilwima mal-Vatikan.
East Asian Football Federation
thumb|275px|Pajjiżi membri tal-EAFF L-East Asian Football Federation (EAFF) hija sottofederazzjoni li hi parti miż-Żona tal-Futbol Ażjatika li tgħaqqad timijiet nazzjonali li jinsabu fil-Lbiċ tal-Asja. Din twaqqfet fit-28 ta' Mejju 2002.
Membri
Din il-federazzjoni għandha total ta' għaxar assoċjazzjonijiet membri, li lkoll huma membri tal-Konfederazzjoni Ażjatika minbarra l-Gżejjer Marjani ta' Fuq li attwalment hi membru proviżorju tal-AFC.
Brú na Bóinne
daqsminuri|261x261px|Newgrange Brú na Bóinne (pronunzja bl-Irlandiż: [ˈbˠɾˠuː n̪ˠə ˈbˠoːn̠ʲə]; li litteralment tfisser "Palazz ta' Boyne" jew aħjar "Wied ta' Boyne") jew l-oqbra tal-Wied ta' Boyne, hija żona fil-Kontea ta' Meath, l-Irlanda, li tinsab f'lilwa tax-xmara Boyne. Fiha wieħed mill-iżjed pajsaġġi preistoriċi importanti fid-dinja li jmur lura għan-Neolitiku. Tinkludi l-oqbra megalitiċi tal-passaġġ il-kbir ta' Knowth, Newgrange u Dowth, kif ukoll xi 90 monument addizzjonali. Il-kultura arkeoloġika assoċjata ma' dawn is-siti tissejjaħ il-"kultura ta' Boyne".
Brú na Bóinne ġiet iddeżinjata bħala Sit ta' Wirt Dinji tal-UNESCO mill-1993 bit-titlu "Brú na Bóinne - Kumpless Arkeoloġiku tal-Lilwa ta' Boyne".
Pożizzjoni
Iż-żona tinsab tmien kilometri fil-Punent ta' Drogheda fil-Kontea ta' Meath, Irlanda, f'lilwa tax-xmara Boyne. Tinsab madwar 40 kilometru fit-Tramuntana ta' Dublin.
Deskrizzjoni
xellug|daqsminuri|252x252px|Il-qabar bil-passaġġ ta' Knowth Iż-żona kienet ċentru ta' insedjament uman għal mill-inqas 6,000 sena, iżda l-istrutturi ewlenin imorru lura għal madwar 5,000 sena ilu, mill-perjodu Neolitiku.
Is-sit huwa kumpless ta' tumbati Neolitiċi, oqbra bil-kompartimenti, ħaġar wieqaf, ċrieki magħmula bil-ħaġar, u strutturi preistoriċi oħrajn, uħud saħansitra mill-35-32 Q.K. Is-sit huwa iktar antik mill-piramidi Eġizzjani u nbena b'sofistikazzjoni u b'għarfien dwar ix-xjenza u l-astronomija, xi ħaġa li toħroġ fid-dieher fil-passaġġ tal-qabar ta' Newgrange.
Is-sit ikopri 780 ettaru (1,927 akru) u fih madwar 40 qabar b'passaġġ, kif ukoll siti preistoriċi oħra u strutturi li nbnew wara. Il-maġġoranza tal-monumenti huma kkonċentrati fuq in-naħa tat-Tramuntana tax-xmara. L-iżjed siti magħrufa fi ħdan il-Brú na Bóinne huma l-oqbra bil-passaġġi ta' Newgrange, ta' Knowth u ta' Dowth, kollha kemm hu magħrufa għall-kollezzjonijiet tagħhom ta' arti megalitika. Kull wieħed minn dawn is-siti jinsab fuq roqgħa tal-lilwa tax-xmara u tnejn mill-oqbra, Knowth u Newgrange, milli jidher għandhom ħaġriet li ntużaw mill-ġdid minn xi monument preċedenti fis-sit stess. Newgrange hija t-tumbata ċentrali taċ-ċimiterju ta' oqbra bil-passaġġi tal-Wied ta' Boyne. It-tumbata ċirkolari b'kompartiment funebri b'għamla ta' salib, għandu dijametru ta' iktar minn 100 metru. Knowth u Dowth għandhom daqs paragunabbli. Ma hemmx evidenza fil-post ta' attività preċedenti, għajr għal xi sejbiet ta' għodod taż-żnied li tħallew minn xi kaċċaturi Mesolitiċi. daqsminuri|252x252px|Veduta mill-ajru ta' Brú na Bóinne L-oqbra bil-passaġġi nbnew għall-ħabta tat-3,300 Q.K. u x-xogħol tal-kostruzzjoni waqaf ħesrem għall-ħabta tal-2,900 Q.K. L-ikbar tliet oqbra ta' Newgrange, Knowth u Dowth jaf inbnew b'tali mod li jkunu viżibbli minn xulxin u minn approċċi fit-Tramuntana u fin-Nofsinhar tul ix-xmara Boyne, bħala parti minn skema biex "l-elementi individwali preċedenti taċ-ċimiterju estiż tal-oqbra bil-passaġġi jingħataw konfigurazzjoni kollettiva preistorika ferm iktar definita". Iż-żona baqgħet tintuża għall-abitazzjoni u għar-ritwali sa Żmien il-Bronż bikri, u matul dan iż-żmien inbnew ċrieki bil-pilastri tal-injam, b'foss u bit-tumbati (imsejħa kollettivament "henges"). L-artefatti minn Żmien il-Bronż aħħari jispikkaw inqas: oqbra b'foss għamla ta' ċirku u tumbati maħruqa. Għal Żmien il-Ħadid hemm evidenza biss ta' attività sporadika, bħal xi oqbra ħdejn Knowth u Rosnaree. Oġġetti ta' valur minn żmien ir-Rumani, bħal muniti u ġojjellerija, li kienu jingħataw bħala offerti nstabu ħdejn Newgrange.
Bosta siti u strutturi megalitiċi oħra ġew identifikati fi ħdan il-lilwa tax-xmara Boyne u ngħataw deżinjazzjonijiet sempliċi b'ittri differenti, bħall-Istrutturi M. Apparti t-tliet oqbra l-kbar, diversi siti ċerimonjali oħra jikkostitwixxu l-kumpless, inkluż:
Allinjamenti astronomiċi
Kull wieħed mit-tliet siti megalitiċi prinċipali għandu importanza arkeoastronomika sinifikanti. Newgrange u Dowth għandhom allinjament solari mas-solstizju tax-xitwa, filwaqt li Knowth huwa orjentat lejn l-ekwinozju tar-rebbiegħa u tal-ħarifa. Barra minn hekk, l-inħawi l-iktar fil-qrib tas-siti prinċipali ġew investigati għal allinjamenti possibbli oħra. Il-konfigurazzjoni u d-disinn tal-kumpless ta' Brú na Bóinne tul il-wied ġew studjati wkoll għall-importanza astronomika tagħhom.
Sit ta' Wirt Dinji
daqsminuri|275x275px|Id-daħla megalitika bit-tinqix ta' Newgrange Is-sit Brú na Bóinne - il-Kumpless Arkeoloġiku tal-Lilwa ta' Boyne ġie ddeżinjat bħala Sit ta' Wirt Dinji tal-UNESCO fl-1993.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Ċentru għall-viżitaturi
Kull aċċess għal Newgrange u Knowth isir biss permezz ta' żjara gwidata, b'tours li jibdew miċ-Ċentru għall-Viżitaturi, li nfetaħ fl-1997 f'Donore, il-Kontea ta' Meath. Iċ-ċentru turistiku għall-viżitaturi jinsab fuq in-naħa tan-Nofsinhar tax-xmara Boyne, u s-sit storiku jinsab fuq in-naħa tat-Tramuntana tax-xmara u jiġi aċċessat permezz ta' karozza tal-linja privata flimkien mal-gwida tat-tour.
Aċċess bit-trasport pubbliku
Ir-rotta 163 tal-Bus Éireann topera bejn Drogheda u ċ-Ċentru għall-Viżitaturi ta' Brú na Bóinne u tgħaddi minn Donore. L-eqreb stazzjon ferrovjarju huwa l-istazzjon ferrovjarju ta' Drogheda li jinsab madwar disa' kilometri 'l bogħod.
Matthew Bartolo
Matthew Bartolo (twieled fl-14 ta' Ġunju 1986) huwa plejer tal-futbol Malti li jilgħab bħala midfilder, partikularment fuq il-linja. Ġeneralment juża' favurieh il-veloċità tiegħu sabiex jaqbeż plejers avversarji fuq il-linja. Beda il-karriera tiegħu ma' Hibernians u lagħab ukoll ma' Sliema Wanderers.
Andromaqi Gjergji
Andromaqi Gjergji (20 Mejju 1928 – 8 Lulju 2015) kienet etnologa Albaniża li speċjaliżżat fl-ilbies Albaniż tradizzjonali.
Ħajja
Gjergji twieldet Korçë fl-1928. Hi studjat l-istorja u l-filoloġija f'Tirana, il-belt kapitali tal-Albanija, u saret professur fl-Istitut tal-Kultura Folkloristika fl-1993. Hi ppubblikat ħafna dwar il-kultura Albaniża, u għandha 'l fuq minn 130 pubblikazzjoni fuq l-ilbies Albaniż. Albanian Costumes through the Centuries ġie ppublikat fl-2004.
Sabet li l-ewwel evidenza arkeoloġika għaż-żarbun Albaniż Opinga kienet mis-seklu 5-4 Q.K. li jindika li kien element fil-kultura Illirika.
Gjergji mietet f’Tirana fl-2015.
Konkwista Normanna tan-Nofsinhar tal-Italja
Il-konkwista Normanna tan-Nofsinhar tal-Italja damet mill-999 sal-1139, u involviet ħafna battalji u rebbieħa indipendenti.
Fl-1130, it-territorji fin-Nofsinhar tal-Italja ngħaqdu bħala Renju ta' Sqallija, li kien jinkludi l-gżira ta' Sqallija, it-terz tan-Nofsinhar tal-Peniżola Taljana (ħlief Benevento)., li nżammet fil-qosor darbtejn), l-arċipelagu ta’ Malta, u partijiet mill-Afrika ta’ Fuq.